פירוש נוסף ערך זה עוסק במונח זמרת אופרה ראשית או גברת ראשונה. אם התכוונתם לשיר **Primadonna**, ראו Primadonna; הוא שיר של הזמרת-יוצרת הוולשית מרינה אנד דה דיימונדס.
 פוסטר/כרזה של הספינה מדגם קליפר בשם 'פרימה דונה', שהפליגה לסן פרנסיסקו בראשית המאה ה-19.
**פְּרִימָדוֹנָה**, (באנגלית ובאיטלקית: **prima donna** ברבים: **prime donne**) תרגום מאיטלקית ה"גברת הראשונה". הוא מונח המשמש, באופרה, בתיאטרון או בקומדיה דל'ארטה, המיוחס לגברת המובילה, שתקבל את התפקידים הראשיים על הבמה.

לזמרות הפרימדונות יש תכונות אישיות מיוחדות ומוחצנות גם מחוץ לבמה. הן נתפסו כתובעניות יותר מהקולגות שלהם. המונח התפשט והפך לנפוץ גם מחוץ לבימות האופרה או התיאטרון, במונח פרימדונה גם משתמשים ביחס לכל מי שמתנהג בצורה תובענית או טמפרמנטית או בעל השקפה מנופחת על עצמו.

הפרימדונה באופרה הייתה בדרך כלל, אבל לא בהכרח, בעלת גוון קול סופרן. המונח המקביל לדמות הגברית (בדרך כלל בעל קול קסטרטו במאות ה-17 וה-18, מאוחר יותר טנור ) הוא, **primo uomo.**

אופרה
-----

 ניטה קאריט, פרימה דונה, מלהקת האופרה של קרל רוזה, 1895
במאה ה-19 באיטליה, האישה המובילה בצוות האופרה או הקומדיה דל'ארטה הייתה ידועה בשם הפרימה דונה, פשוטו כמשמעו "הגברת הראשונה". אישה זו, קיבלה בדרך כלל את התפקיד הראשי על הבמה בקול סופרן, היא הייתה בדרך כלל מבצעת תפקידים מובילים ושרה יותר מנשים אחרות בהופעות.  פרימדונות אופרה מפורסמות גרמו לא פעם לחובבי האופרה להתחלק ל"מועדונים מנוגדים", תוך תמיכה בזמר או זמרת על פני אחרים. למשל, היריבות בין המעריצים של מריה קאלאס ורנאטה טבאלדי, הייתה אחת המפורסמות, למרות הידידות בין שתי הזמרות. 

הכינוי prima donna assoluta (הגברת הראשונה המוחלטת) מיוחס מדי פעם לפרימדונה מצוינת יוצאת דופן.  

האישה ששרה את החלק השני בגודלו ובחשיבותו באופרה כונתה, בהתאם, seconda donna; בסוף המאה ה-18, תפקיד זה כונה לעיתים "אלטרה פרימדונה".

אישיות
------

לפעמים, הפרימדונות היו נשים יוצאות דופן גם מחוץ לבמה ובעלות דרישות קפדניות מחברי הלהקה, ממוזיקאים, ממעצבי התפאורה והמלתחות, מפיקים ושאר הצוות. עם זאת, הן נסבלו מתוך יראת כבוד, בגלל הכישרון המושלם שלהן וההכנסות מהן בקופות. המונח פרימדונה נכנס לשימוש נפוץ בכל תחום, והוא מציין מישהו שמתנהג בצורה תובענית, לרוב טמפרמנטית, וחושף ראייה מנופחת על עצמו, על כישרונו וחשיבותו.  המשמעות העכשווית של המונח פרימדונה העכשווי, קבל קונוטציה שלילית של אדם יהיר, חסר משמעת, אגואיסטי, מגונה או טמפרמנטי, שמתקשה לעבוד בהנחיה או כחלק מצוות אך תרומתו חיונית להצלחת הקבוצה.

ראו גם
------

* Primadonna
* דיווה
* תחושת זכאות

לקריאה נוספת
------------

* Rupert Christiansen. *Prima Donna: A History*, London: The Bodley Head, 1984. ISBN 0-370-30550-7; New York: Viking, 1985. ISBN 0-670-80482-7
* Richard Somerset-Ward. *Angels and Monsters: Male and Female Sopranos in the Story of Opera, 1600-1900*, Yale University Press, 2004. ISBN 0-300-09968-1

קישורים חיצוניים
----------------

* ויקימילון ערך מילוני בנושא **פרוש המושג פרימדונה,**  בוויקימילון
* מה פירוש פרימדונה באתר etymonline.com (באנגלית)
* מה פרוש המילה פרימדונה באתר מילוג

הערות שוליים
------------

1. ↑  תיאור המושג פרימדונה במילון אבניאון
2. ↑  H. Rosenthal, H. and J. Warrack, *The Concise Oxford Dictionary of Opera*, 2nd Edition, Oxford University Press, 1979. p. 398. מסת"ב 0-19-311321-X
3. ↑  H. Rosenthal, H. and J. Warrack, *The Concise Oxford Dictionary of Opera*, 2nd Edition, Oxford University Press, 1979. p. 398. מסת"ב 0-19-311321-X
4. ↑  See for example, George Jellinek, *Callas: Portrait of a Prima Donna*, Dover, 1986, p. 96 and *passim*. מסת"ב 0486250474.
5. ↑  *Oxford English Dictionary* (Draft revision 2009).
6. ↑  Riggs, Geoffrey (2003). *The Assoluta Voice in Opera, 1797–1847*, p. 1. McFarland. מסת"ב 0786414014.
7. ↑  Seconda donna. Oxford Music Online, 2002.
8. ↑  Susan Rutherford, *The Prima Donna and Opera, 1815–1930*, Cambridge University Press, 2006. מסת"ב 0-521-85167-X.
9. ↑  The Oxford Pocket Dictionary of Current English (2009). "prima donna". Encyclopedia.com. 12 Sep. 2010.
10. ↑  Merriam-Webster. "prima donna". Merriam-Webster.com.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532698505171
* GND: 4076344-4
* LCCN: sh2006006347

 |